CELEX: 32005D0339
Language: sl
Date: 2005-04-25 00:00:00
Title: 2005/339/ES: Odločba Komisije z dne 25. aprila 2005 o spremembi Odločbe 2003/526/ES glede zaščitnih ukrepov v zvezi s klasično prašičjo kugo v Franciji (notificirano pod dokumentarno številko K(2005) 1249) (Besedilo velja za EGP).

29.4.2005   
            
            
               SL
            
            
               Uradni list Evropske unije
            
            
               L 108/87
            
         
      ODLOČBA KOMISIJE
   
   z dne 25. aprila 2005
   o spremembi Odločbe 2003/526/ES glede zaščitnih ukrepov v zvezi s klasično prašičjo kugo v Franciji
   (notificirano pod dokumentarno številko K(2005) 1249)
   (Besedilo velja za EGP)
   (2005/339/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (1), in zlasti člena 10(4) Direktive,
   ob upoštevanju naslednjega:
   
               (1)
            
            
               V odgovor na izbruh klasične prašičje kuge v nekaterih državah članicah je bila sprejeta Odločba Komisije 2003/526/ES z dne 18. julija 2003 o zaščitnih ukrepih v zvezi s klasično prašičjo kugo v nekaterih državah članicah (2). Ta odločba uvaja določene dodatne ukrepe za nadzor bolezni v zvezi s klasično prašičjo kugo.
            
         
               (2)
            
            
               Francija je obvestila Komisijo o nedavnem razvoju navedene bolezni pri divjih prašičih na območju severnih Vogezov v Franciji. Glede na epidemiološke podatke je primerno, da se spremeni območje, kjer se uporabljajo ukrepi za nadzor bolezni.
            
         
               (3)
            
            
               Odločbo 2003/526/ES je zato treba ustrezno spremeniti.
            
         
               (4)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Del I(2) Priloge k Odločbi 2003/526/ES se nadomesti z besedilom iz Priloge k tej odločbi.
   Člen 2
   Ta odločba je naslovljena na države članice.
   
      V Bruslju, 25. aprila 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 224, 18.8.1990, str. 29. Direktiva, kakor je bila nazadnje spremenjena z Direktivo Evropskega parlamenta in Sveta 2002/33/ES (UL L 315, 19.11.2002, str. 14).
   
      (2)  UL L 183, 22.7.2003, str. 46. Odločba, kakor je bila nazadnje spremenjena z Odločbo 2005/225/ES (UL L 71, 17.3.2005, str. 70).
   
      PRILOGA
      
         „2.   Francija:
         Ozemlje departmajev Bas-Rhin in Moselle, ki leži vzhodno od Rena in kanala Ren–Marna, severno od avtoceste A4, vzhodno od reke Sarre in južno od meje z Nemčijo, in občine Holtzheim, Lingolsheim in Eckbolsheim.“